CELEX: 62019TN0318
Language: fi
Date: 2019-05-23 00:00:00
Title: asia T-318/19: Kanne 23.5.2019 — Thunus ym. v. EIP

22.7.2019   
            
            
               FI
            
            
               Euroopan unionin virallinen lehti
            
            
               C 246/36
            
         
      Kanne 23.5.2019 — Thunus ym. v. EIP
      (asia T-318/19)
      (2019/C 246/38)
      Oikeudenkäyntikieli: ranska
      
         Asianosaiset
      
      
         Kantajat: Vincent Thunus (Contern, Luxemburg) ja seitsemän muuta kantajaa (edustaja: asianajaja L. Levi)
      
         Vastaaja: Euroopan investointipankki (EIP)
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  ottamaan kanteen tutkittavaksi ja toteamaan sen perustelluksi mukaan lukien sen sisältämän lainvastaisuusväitteen;
               
            
                  —
               
               
                  ja näin ollen
                  
                              —
                           
                           
                              kumoamaan kantajien helmikuun 2019 palkkalaskelmiin sisältyvän päätöksen, peruspalkan vuosittaisen mukauttamisen vahvistamista 0,8 prosenttiin vuodeksi 2019 koskevan päätöksen ja näin ollen myöhempiin palkkalaskelmiin sisältyvät samankaltaiset päätökset;
                           
                        
            
                  —
               
               
                  ja täten velvoittamaan vastaajan
                  
                              —
                           
                           
                              korvaamaan aineellisen vahingon seuraavasti: (i) se palkasta maksamatta oleva osuus, joka vastaa vuoden 2019 vuosittaista palkantarkistusta, eli 1,2 prosentin korotus 1.1.2019 ja 31.12.2019 väliseltä ajalta; (ii) se palkasta maksamatta oleva osuus, joka vastaa seurauksia vuoden 2019 0,8 prosentin suuruisen vuosittaisen palkantarkistuksen soveltamisesta tammikuusta 2019 lähtien maksettaviin palkkoihin; (iii) viivästyskorkoa palkasta maksamatta oleville osuuksille siihen saakka, kunnes maksamatta olevat määrät on maksettu täysimääräisesti, siten, että viivästyskoron osalta sovellettava korkokanta on laskettava käyttäen perusteena Euroopan keskuspankin perusrahoitusoperaatioille vahvistamaa ja kyseisenä ajanjaksona sovellettua korkokantaa, jota korotetaan kolmella prosenttiyksiköllä, ja (iv) vahingonkorvaus ostovoiman vähenemisestä.
                           
                        
            
                  —
               
               
                  velvoittamaan prosessinjohtotoimena vastaajan toimittamaan, ellei tämä oma-aloitteisesti tee niin, seuraavat asiakirjat:
                  
                              —
                           
                           
                              EIP:n hallintoneuvoston 18.7.2017 tekemä päätös (CA/505/17);
                           
                        
                              —
                           
                           
                              palkkauksesta vastaavan hallintoneuvoston alakomitean joulukuussa 2018 antama mietintö;
                           
                        
                              —
                           
                           
                              hallintoneuvoston 11.12.2018 tekemä päätös (Annex 3 to PV/19/01);
                           
                        
                              —
                           
                           
                              hallituksen 30.1.2019 tekemä päätös (MC-018-ADM-20190130);
                           
                        
                              —
                           
                           
                              henkilöstöhallinnon 18.1.2019 antama muistio (CS-PERS/HRPLC/DIR/2019-001/ABGS);
                           
                        
            
                  —
               
               
                  velvoittamaan vastaajan korvaamaan kaikki oikeudenkäyntikulut.
               
            
         Oikeudelliset perusteet ja pääasialliset perustelut
      
      Kantajat vetoavat kanteensa tueksi yhtäältä hallintoneuvoston 18.7.2017 tekemän päätöksen osalta kahteen kanneperusteeseen ja toisaalta hallituksen joulukuussa 2018 ja tammikuussa 2019 tekemien päätösten osalta neljään kanneperusteeseen.
      Hallintoneuvoston 18.7.2017 tekemä päätös:
      
                  1.
               
               
                  Ensimmäinen kanneperuste, joka koskee oikeusvarmuuden periaatteen loukkaamista.
               
            
                  2.
               
               
                  Toinen kanneperuste, joka koskee luottamuksensuojan ja saavutettujen oikeuksien loukkaamista.
               
            Hallituksen joulukuussa ja tammikuussa 2019 tekemät päätökset:
      
                  1.
               
               
                  Ensimmäinen kanneperuste, joka koskee riidanalaisen toimen tehneen tahon toimivallan puuttumista ja työjärjestyksen 18 artiklan rikkomista.
               
            
                  2.
               
               
                  Toinen kanneperuste, joka koskee Euroopan unionin perusoikeuskirjan 41 artiklassa vahvistettujen menettelyllisten takeiden noudattamatta jättämistä.
               
            
                  3.
               
               
                  Kolmas kanneperuste, joka koskee kollegion kuulemiseen liittyvän oikeuden loukkaamista
               
            
                  4.
               
               
                  Neljäs kanneperuste, joka koskee suhteellisuusperiaatteen noudattamatta jättämistä.
                  Vahingonkorvauksen osalta kantajat vaativat palkasta maksamatta olevan osuuden eli 1,2 prosentin korotuksen maksamista tammikuusta 2019 alkaen (mukaan lukien tämän korotuksen vaikutus rahallisiin etuuksiin) viivästyskorkoineen.